11Yare ka tsatsi le hlahlamang, a etela motseng o bitswang Naine; barutuwa ba bangatanyana ba hae ba ne ba mo latela le bongata bo boholo ba batho. 12Yare ha a atamela kgoro ya motse, ha bo ho jerwe mofu, ngwana ya nnotshi wa mmae, le hona mosadi eo e le mohlolohadi; o ne a latetswe ke bongata bo boholo ba batho ba motse. 13Eitse ha Morena a mmona, a mo utlwela bohloko, a ba a re ho yena: Se lle. 14Mme a atamela, a ama mojaro wa mofu. Yaba ba mo jereng ba ema. A re: Mohlankana, ke re ho wena: Tsoha! 15Yaba mofu o a dula, a qala ho bua; mme Jesu a mo nea mmae. 16Mme bohle ba tshwarwa ke tshabo, ba rorisa Modimo, ba re: Moporofeta e moholo o hlahile hara rona; Modimo o etetse setjhaba sa wona. 17Taba eo a bolelwang ka yona ya tuma Judea yohle le naheng yohle e kamathoko.